नई दिल्ली। अरुणाभ सौरभ कए एहि वर्षक साहित्य अकादेमी युवा पुरस्कार 2012 लेल चयन कैल गेल अछि। एहि प्रकार स एहि साल सहरसाक धरती स दू टा पुरस्कारक घोषणा आहलादित करै बला अछि। सहरसा क चैनपुर गाम मे जन्म-9 फरवरी 1985 कए जन्मल अरुणाभ मैथिली आ हिन्दी दूनू भाषा मे समान रूपे लिखैत छथि। युवा पीढ़ी क एकटा मजबूत हस्ताक्षर बनि उभरि रहल सौरव कए 2011 मे नवारम्भ प्रकाशन, पटना स पहिल कविता संग्रह एतबे टा नहि प्रकाशित भेल अछि। ई संग्रह मैथिली कविताक भविष्यक प्रति संभावना जगबैत अछि। कवि कए ढेर रास शुभकामना। 